ధర్మాన కృష్ణదాస్

ధర్మానన కృష్ణదాస్ శ్రీకాకుళం జిల్లాకు చెందిన రాజకీయనాయకుడు, ఆంధ్రప్రదేశ్ శాసనసభ సభ్యుడు

జీవిత విశేషాలు 
ధర్మాన కృష్ణదాస్ బీ.కాం వరకు చదివాడు. అతని సోదరుడు ధర్మాన ప్రసాదరావు కూడా ఆంధ్రప్రదేశ్ శాసనసభ్యునిగా, మంత్రిగా కూడా పనిచేసాడు. 2003 వరకు కృష్ణదాస్ అతని సోదరుని విజయం కొరకు తెరవెనుక కృషిచేసాడు. 2003లో వైఎస్‌ రాజశేఖరరెడ్డి పాదయాత్ర సమయంలో అతను ఉద్యోగం వదిలేసి  కాంగ్రెస్ పార్టీలో  చేరాడు. 2004, 2009 ఆంధ్రప్రదేశ్ శాసనసభ ఎన్నికలలో  నరసన్నపేట నియోజకవర్గం నుండి శాసనసభ్యునిగా గెలుపొందాడు. వైఎస్‌ రాజశేఖరరెడ్డి  అకాల మరణం తర్వాత అతను వై.ఎస్.జగన్మోహనరెడ్డి కి  అండగా ఉన్నాడు. అతని సోదరుడు ప్రసాదరావు కిరణ్‌కుమార్‌రెడ్డి కేబినెట్‌లో మంత్రిగా కొనసాగినా, తాను మాత్రం వై.ఎస్.ఆర్.కాంగ్రెస్ పార్టీలో చేరాడు. 2012 ఉప ఎన్నికలో సోదరుడు ధర్మాన రామదాస్ పై గెలుపొందాడు.  2014లో ఓడినా, జగన్మోహనరెడ్డికి విధేయుడిగా ఉన్నాడు. 2019 ఆంధ్రప్రదేశ్ శాసనసభ ఎన్నికల్లో నాలుగోసారి శాసనసభ్యునిగా విజయం సాధించాడు.  ఈ ఎన్నికలలో ధర్మాన ప్రసాదరావు కూడా విజయం సాధించినప్పటికీ అతనిని కాదని జగన్మీహనరెడ్డి  కృష్ణదాస్ కు మంత్రి పదవి కట్టబెట్టాడు.

ములాలు 

శ్రీకాకుళం జిల్లా నుండి ఎన్నికైన శాసన సభ్యులు
ఆంధ్రప్రదేశ్ శాసన సభ్యులు (2019)
జీవిస్తున్న ప్రజలు
శ్రీకాకుళం జిల్లా రాజకీయ నాయకులు
శ్రీకాకుళం జిల్లాకు చెందిన రాష్ట్ర మంత్రులు